Document ID: 32000D0210

ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Φεβρουαρίου 2000
για την καταρχήν αναγνώριση της πληρότητας των φακέλων που υποβλήθηκαν προς λεπτομερή εξέταση ενόψει της ενδεχόμενης καταχώρησης του spinosad στο παράρτημα Ι της οδηγίας 91/414/ΕΟΚ του Συμβουλίου όσον αφορά τη διάθεση φυτοπροστατευτικών προϊόντων στην αγορά
[κοινοποιηθείσα υπό τον αριθμό Ε(2000) 476]
(Κείμενο που παρουσιάζει ενδιαφέρον για τον ΕΟΧ)
(2000/210/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 1999/80/ΕΚ της Επιτροπής(2), και ιδίως το άρθρο 6 παράγραφος 3,
Εκτιμώντας τα ακόλουθα:
(1) Η οδηγία 91/414/ΕΟΚ, στο εξής αποκαλούμενη "η οδηγία", προέβλεψε την κατάρτιση κοινοτικού καταλόγου δραστικών ουσιών που επιτρέπονται να ενσωματωθούν σε φυτοπροστατευτικά προϊόντα.
(2) Ένας αιτών υπέβαλε σε αρχές ορισμένων κρατών μελών φάκελο για την καταχώριση μιας δραστικής ουσίας στο παράρτημα Ι της οδηγίας.
(3) Στις 19 Ιουλίου, η εταιρεία Dow AgroSciences υπέβαλε στις ολλανδικές αρχές φάκελο για τη δραστική ουσία spinosad.
(4) Οι ανωτέρω αρχές ανέφεραν στην Επιτροπή τα αποτελέσματα μιας πρώτης εξέτασης για την πληρότητα του φακέλου όσον αφορά τις απαιτήσεις σχετικά με τα δεδομένα και πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει την υπόψη δραστική ουσία, στο παράρτημα ΙΙΙ της οδηγίας. Μετέπειτα και σύμφωνα με τις διατάξεις του άρθρου 6 παράγραφος 2, ο φάκελος απεστάλη από τον αιτούντα στην Επιτροπή και στα άλλα κράτη μέλη.
(5) Στις 17 Αυγούστου 1999, ο φάκελος κατετέθη στη μόνιμη φυτοϋγεινομική Επιτροπή.
(6) Το άρθρο 6 παράγραφος 3 της οδηγίας επιβάλλει να επιβεβαιώνεται, σε επίπεδο Κοινότητας, ότι κάθε φάκελος πληροί, καταρχήν, τις απαιτήσεις ως προς τα δεδομένα και τις πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας.
(7) Η εν λόγω επιβεβαίωση είναι αναγκαία προκειμένου να συνεχιστεί η λεπτομερής εξέταση του φακέλου, καθώς επίσης και για να δοθεί η δυνατότητα στα κράτη μέλη να χορηγούν προσωρινή άδεια για φυτοπροστατευτικά προϊόντα που περιέχουν την εν λόγω δραστική ουσία, τηρώντας τους όρους που καθορίζονται στο άρθρο 8 παράγραφος 1 της οδηγίας, και ιδίως τον όρο που αφορά τη λεπτομερή αξιολόγηση των δραστικών ουσιών και των φυτοπροστατευτικών προϊόντων σε σχέση προς τις απαιτήσεις της οδηγίας.
(8) Η λαμβανόμενη απόφαση δεν αποκλείει την αίτηση περαιτέρω δεδομένων ή πληροφοριών από την υπόψη εταιρεία εάν φανεί, κατά τη διάρκεια της λεπτομερούς εξέτασης, ότι απαιτούνται τέτοιες πληροφορίες ή δεδομένα προκειμένου να ληφθεί απόφαση.
(9) Έγινε αντιληπτό μεταξύ των κρατών μελών και της Επιτροπής ότι οι Κάτω Χώρες θα συνεχίσουν τη λεπτομερή εξέταση για το φάκελο που αφορά το spinosad.
(10) Οι Κάτω Χώρες θα αναφέρουν στην Επιτροπή τα συμπεράσματα των εξετάσεών τους, μαζί με οποιεσδήποτε συστάσεις για την καταχώριση ή την μη καταχώριση, καθώς και τυχόν σχετικούς όρους, το συντομότερο δυνατό και το αργότερο εντός ενός έτους. Μετά τη λήψη της εν λόγω έκθεσης αξιολόγησης, η λεπτομερής εξέταση θα συνεχιστεί με την πραγματογνωμοσύνη όλων των κρατών μελών στο πλαίσιο της μόνιμης φυτοϋγειονομικής Επιτροπής.
(11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής Επιτροπής.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο ακόλουθος φάκελος πληροί καταρχήν πς απαιτήσεις ως προς τα δεδομένα και τις πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει την επίμαχη δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις:
Ο φάκελος που απέστειλε η Dow AgroSciences στην Επιτροπή και στα κράτη μέλη με σκοπό την καταχώριση του spinosad ως δραστικής ουσίας στο παράρτημα Ι της οδηγίας 91/414/ΕΟΚ και ο οποίος παραπέμφθηκε στην μόνιμη φυτοϋγειονομική επιτροπή στις 17 Αυγούστου 1999.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 25 Φεβρουαρίου 2000.

Labels: 3
18
6